OzLabs/hebrew-wiki-articles huggingface dataset:
ראבקה זדרוי

ראבקה זדרוי (בפולנית: Rabka-Zdrój; ביידיש: ראבקע) היא עיירת נופש במחוז נובי טארג שבפרובינציית פולין קטן בפולין, במפגש הנהרות ראבה, סלונקה ופוניצ'אנקה, ובגובה של 550 מטרים מעל פני הים, הידועה בשל המרחצאות החמים שבה.

==תולדות היישוב==
העיירה נזכרת מהמאה ה-13, עת השתייכה למנזר, ובשנת 1364 עברה לבעלות מלוכה. במאה ה-15 עברה העיירה לבעלות פרטית של משפחת אצולה, ומשנת 1570 החלו להפיק מלח מהמעיינות בסביבת היישוב.

מהמאה ה-19 הפכה העיירה למוקד נופש וקיט אזורי, ועם חיבורה לקו מסילת הברזל, הואץ פיתוחה, ונבנה בה גם אתר סקי.

==יהודי ראבקה זדרוי==
יהודים ישבו בעיירה מראשית המאה ה-19, ובשנת 1907 הוקם בה בית הבראה לילדים יהודים. בין מלחמות העולם התקיימה בעיירה קהילה יהודית קטנה, בת פחות מ-200 איש, ופעלו בה תנועות הנוער עקיבא ובית"ר. כמו כן, פעל בעיירה סניף של ההסתדרות הציונית.

עם כיבוש העיירה בידי הגרמנים בספטמבר 1939, הוטלו על יהודיה גזירות שונות, ובהן חובת תשלום סכומי כופר, גיוס לעבודות כפייה, הגבלות תנועה וחובת ענידת טלאי צהוב. בד בבד בזזו הגרמנים והפולנים את בתי וחנויות היהודים ביישוב. כעבור מספר שבועות הועלמו מהיישוב 13 יהודים.

בשנת 1941 רוכזו יהודי העיירה בגטו שהוקם בה. בתקופה זו פעל בעיירה בית ספר לאנשי ס"ד, אשר הכשירם בשיטות רצח שונות, תוך שימוש ביהודי העיירה וכפרי הסביבה כמטרות חיות, ורצח רבים מהם. 

ב-20 במאי 1942 רצחו הגרמנים כ-40 מיהודי העיירה, וב-26 ביוני 1942 רצחו כ-160 יהודים נוספים, חלקם מנובי סונץ'. ביולי 1942 רצחו הגרמנים בעיירה מאות רבות של יהודים מיישובי הסביבה, תוך השלכתם לקבר אחים, בו כוסו בסיד.

בסוף אוגוסט 1942 בוצעה אקציית חיסול בעיירה, בה שולחו רוב יהודי המקום למחנה ההשמדה בלז'ץ, וכ-200 יהודים שעברו סלקציה הוכנסו למחנה עבודה שהוקם בעיירה. במחנה נרצחו רוב היהודים, והיהודים המעטים שנשארו בחיים הועברו למחנה פלאשוב.

==קישורים חיצוניים==

* 
* [https://web.archive.org/web/20160801043632/http://moreshet.pl/he/node/489 ראבקה] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
* 
* 

קטגוריה:פולין קטן (פרובינציה): יישובים
קטגוריה:קהילות יהודיות בפולין
קטגוריה:גטאות בפולין
רדווילישקיס

רדווילישקיס (בליטאית: Radviliškis; בפולנית: Radziwiliszki; ביידיש: ראדווילישאָק) היא העיר הגדולה במחוז המשנה רדווילישקיס שבמחוז שאולאי שבליטא. העיר ממוקמת על צומת מסילות ברזל, והתקיימה בה עד השואה קהילה יהודית.

==תולדות היישוב==
העיר נוסדה בסוף המאה ה-15, ובשנת 1687 הוענקה לה זכות לקיים בה שווקים. בין המאות ה-17 וה-19 נפגעה העיר מקרבות שונים, ובייחוד בעת המלחמה הצפונית הגדולה.

עם חיבור העיר לקו מסילת הברזל בתחילות שנות ה-70 של המאה ה-19 הואץ פיתוחה.

==יהודי רדווילישוק==
בין מלחמות העולם נמנו בעיר כ-250 משפחות יהודיות, והתקיימה בה פעילות ציונית, תוך קיום בית ספר עברי. עם סיפוח ליטא לברית המועצות ביוני 1940 נאסרה פעילות זו.

ב-26 ביוני 1941, במהלך מבצע ברברוסה, נכבשה העיר בידי הגרמנים, ואלו הטילו על יהודיה גזירות שונות, תוך סימון בתי היהודים וגיוס היהודים לעבודות כפייה משפילות, שלוו במעשי התעללות.

ב-8 ביולי 1941 רוכזו יהודי העיר בגטו מגודר שהוקם בכמה צריפים בה, אשר נשמר בידי שוטרים ליטאים וגרמנים, ובו נצטוו בענידת טלאי צהוב ובביצוע עבודות כפייה.

ב-12 ביולי 1941 רצחו הגרמנים את רובם המוחלט של הגברים היהודים מהגטו בחורשה ליד בית העלמין היהודי המקומי. בהמשך אותו חודש הועברו כ-500 יושבי הגטו, בעיקר נשים וילדים, למחנה לשבויי מלחמה סובייטים, וב-26 באוגוסט 1941 שולחו כ-400 מהם לגטו זאגר, בו נרצחו כעבור זמן מה. יתר יהודי הגטו שבעיר הועברו לגטו שאולאי, כאשר חלקם נרצחו בדרך, והיתר נרצחו בעת השמדת גטו זה.

==קישורים חיצוניים==

* 
* 
* 
* 

קטגוריה:ליטא: ערים
קטגוריה:קהילות יהודיות בליטא
קטגוריה:גטאות בליטא
קטגוריה:מחוז שיאוליאי
קטגוריה:קהילות יהודיות שהושמדו בשואה
בלהה רובינשטיין

בלהה רובינשטיין (נולדה ב-1936 בירושלים) היא חוקרת ספרות ומתרגמת ספרות מיידיש לעברית, לשעבר מורה וכותבת תוכניות לימוד ומקראות לספרות.

==ביוגרפיה==
נולדה בשנת 1936, בתו של הסופר, המחזאי, המבקר והעיתונאי יהושע בר-יוסף ואחות ליוסף ויצחק בר-יוסף. נישאה ליוסף (יוסקה) רובינשטיין, ממייסדי קיבוץ לוחמי הגטאות (נפטר 2012).

הייתה מורה לספרות בבית הספר התיכון אחד העם בפתח תקווה. במשך שנים רבות הייתה חברה בצוות לספרות של האגף לתוכניות לימודים במשרד החינוך, ובמסגרת זו כתבה ספרי הדרכה רבים וקיימה השתלמויות מורים. היא בעלת תואר דוקטור בספרות מאוניברסיטת בר-אילן (1990) ולימדה ספרות באותה אוניברסיטה.

רובינשטיין עסקה רבות ביצירתם של אביה יהושע בר-יוסף ושל סופר היידיש יצחק בשביס-זינגר.

==מתרגומיה==
ספרי יצחק בשביס-זינגר:
* השטן בגוריי (כרמל, תשס"א 2000)
* חורבן קרשב, ועוד סיפורים על אנשים ועל שדים (הוצאת כרמל, 2000)
* הקוסם מלובלין (ספרית פועלים, תשס"ח 2008)
* בית הדין של אבא (ספרית פועלים, תשע"א 2011)
* יארמה וקיילה (הוצאת ידיעות ספרים, ספרי חמד, 2011)
* תשמעו סיפור! (הוצאת עם עובד, תשע"ד 2014)
* השריד שנותר (הוצאת משכל, 2016)
* מכתב קטן לאמא (הוצאת פרדס, סדרת "הדשא הגדול", 2021)
* ספינה לאמריקה (הוצאת פרדס, סדרת "הדשא הגדול", 2021)
ספרים מאת אלתר קציזנה:
* חזקים וחלשים (הוצאת ידיעות ספרים, ספרי חמד, 2012)
* ערבסקות (הוצאת בלימה, 2022)

אחרים:
* המשומדת מאת זלמן שניאור, הוצאת כנרת זמורה-ביתן, 2015
* צימוקים ושקדים - מבחר מאוצרות היידיש (הוצאת ידיעות ספרים, 2017)
* לפני המבול / שלוש ערים מאת שלום אַש (הוצאת כרמל, ירושלים, 2020)
* בית עם שבעה חלונות (סיפורים למבוגרים) מאת קדיה מולודובסקי (הוצאת פרדס, 2021)
* האיש מנצרת מאת שלום אַש (הוצאת פרדס, סדרת "הדשא הגדול", 2023)

==פרסים==
* פרס מצוינות בתרגום ספרותי, משרד התרבות, 2017.
* פרס מפעל חיים, הרשות הלאומית לתרבות היידיש, 2021.

==קישורים חיצוניים==
* 
* 
* 
* 
* 

==הערות שוליים==

קטגוריה:משפחת בר-יוסף
קטגוריה:חוקרות ספרות ישראליות
קטגוריה:חוקרי ספרות ישראלים
קטגוריה:מתרגמים מיידיש לעברית
קטגוריה:מתרגמות מיידיש
קטגוריה:מתרגמות ישראליות
קטגוריה:מתרגמים ישראלים
קטגוריה:מורות לספרות עברית
קטגוריה:מורים לספרות עברית
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:ישראליות שנולדו ב-1936
קטגוריה:ישראלים שנולדו ב-1936
בית ממלוק

שלט ההנצחה ליד המבנה
בית מַמְלוֹק היה בית המרקחת הראשון בגבעתיים. זהו אחד מהמבנים האותנטיים הבודדים אשר שרדו משכונת בורוכוב. זהו בית מרקחת ייחודי וראשון מסוגו, אשר הוקם על ידי איזידור יצחק ממלוק (Isidor Mamlock; 1877–1970), רוקח יליד גרמניה ומפעילי ציונות גרמניה, שדגל בשיטת הריפוי הטבעי וההומיאופתית.
== היסטוריה ==
בית המרקחת הוקם ב-1944 על ידי ממלוק ברחוב בורוכוב 12 שבשכונת בורוכוב. עיקר הטיפולים שלו היו בעשבי מרפא, ברפואה אלטרנטיבית ובהומיאופתיה. בחצר בית המרקחת גידל צמחי מרפא ובתוכם נענע, בבונג סרפדים ועוד. מעלי האקליפטוס שגדל בחצר הכין חליטה לאינהלציה. בית המרקחת פעל במקום עד 1970. כיום הבניין עזוב ומיועד לשימור.

מבנה בית המרקחת, יחד עם בית המגורים של איזידור יצחק ומרים ממלוק, הוכרו כמבנים חשובים לשימור, בעלי חשיבות היסטורית, ציונית ומקומית, על פי המלצות סקר השימור שערכה עיריית גבעתיים.

במהלך השנים נמכר בית המרקחת והוחלט להקים במקומו מגדל דירות, בעוד החלקה האחורית הופקעה על ידי העירייה למטרות ציבוריות. המועצה לשימור אתרי מורשת בישראל פועלת לשמר את מבנה בית המרקחת ההיסטורי בחזית הרחוב ואת הגן שסביבו, והשמשתם למטרה ציבורית, תוך מימוש זכויות הבנייה במגרש האחורי על ידי בניית מגדל הדירות.

<gallery>
בית מרקחת ממלוק.JPG
גבעתיים בית מרקחת ממלוק, השנים נתנו אותותיהן.jpg
</gallery>

==לקריאה נוספת==
<div class="mw-content-ltr">
Michael Mamlock, Isidor Mamlock - Apotheker, Weggefährte Herzls, Pionier der israelischen Pharmazie (Jüdische Miniaturen), Berlin: Hentrich und Hentrich Verlag, 2009. 
</div>

==קישורים חיצוניים==

* יונתן ממלוק, [http://www.tapuz.co.il/blog/net/viewentry.aspx?entryid=865593 בית המרקחת הראשון בשכונת בורוכוב - גבעתיים], באתר תפוז
* יונתן ממלוק, [http://www.tapuz.co.il/blog/net/viewentry.aspx?entryId=722757 בית המרקחת הראשון בגבעתיים של הרוקח יצחק איזידור ממלוק 1877-1970], באתר תפוז
* שרון רז, [https://sharonraz.wordpress.com/2010/05/21/בית-המרקחת-של-ממלוק/ בית המרקחת של ממלוק], באתר "נטוש"
* עידן הראל, [https://rgcity.co.il/ילדי-גבעתיים-משמרים-את-בית-ממלוק/ ילדי גבעתיים משמרים את בית ממלוק], מקומונט גבעתיים, 28 ביולי 2016
* תקוה וינשטוק, [https://library.osu.edu/projects/hebrew-lexicon/hbe/hbe00737.php 2. הילד היהודי בקינדערגארטן הטמפלרי], חדשות בן עזר, 737 (ד' באייר תשע"ב, 26 באפריל 2012)
* 

<div class="mw-content-ltr">
* [https://www.deutsche-apotheker-zeitung.de/daz-az/2009/daz-9-2009/isidor-mamlock-ein-leben-fuer-pharmazie-und-zionismus Isidor Mamlock – ein Leben für Pharmazie und Zionismus], DAZ (Deutsche Apotheker Zeitung), 2009, Nr. 9, S. 69 
* Ofer Perelman, [http://eretz.com/wordpress/blog/2012/04/29/the-house-on-borochov-street/ The House on Borochov Street], Eretz, April 29, 2012
</div>

==הערות שוליים==

קטגוריה:גבעתיים: מבנים
קטגוריה:אתרי מורשת במחוז מרכז
קטגוריה:מחוז תל אביב: מבנים לשימור
קטגוריה:ישראל: מבנים שוממים
קטגוריה:שכונת בורוכוב
קטגוריה:בתי מרקחת
קטגוריה:בנייה ופיתוח בתקופת המנדט
עונת 1994/1995 בליגה הלאומית

עונת 1994/1995 בליגה הלאומית הייתה העונה ה-39 של הליגה הלאומית כליגת הכדורגל הבכירה בישראל.

על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 16 קבוצות ששיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. הקבוצות שעלו לליגה הלאומית לעונת 1994/1995 היו הפועל בית שאן, בית"ר תל אביב ועירוני ראשון לציון. בתום העונה סיימה מכבי תל אביב במקום הראשון וזכתה באליפות. המבקיעים המצטיינים של העונה היו חיים רביבו ממכבי חיפה ועמיר תורג'מן ממכבי עירוני אשדוד עם 17 שערים כל אחד. 

בסיום העונה מכבי עירוני אשדוד ומכבי נתניה ירדו ליגה. הקבוצות שעלו לליגה הלאומית לעונת 1995/1996 היו מכבי יפו והפועל כפר סבא. 
==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor="#ffff99"
||1||מכבי תל אביב||30||19||6||5||59||27||32||63||align=center| העפילה לשלב מוקדמות ליגת האלופות
|-
||2||מכבי חיפה ||30||17||7||6||68||34||34||58||align=center|העפילה לשלב המוקדמות גביע אירופה למחזיקות גביע
|-
||3||הפועל באר שבע||30||14||8||8||54||39||15||50||rowspan="2" align=center| העפילה לשלב מוקדמות גביע אופ"א
|-
||4||הפועל תל אביב||30||10||15||5||40||32||8||45
|-
||5||הפועל פתח תקווה||30||12||8||10||42||36||6||44||rowspan="2" align=center| העפילה לשלב הבתים גביע האינטרטוטו
|-
||6||בית"ר ירושלים||30||12||8||10||42||36||6||44
|-
||7||צפרירים חולון||30||13||5||12||56||56||0||44||
|-
||8||מכבי פתח תקווה||30||7||14||9||40||41||1-||35||
|-
||9||עירוני ראשון לציון||30||7||13||10||39||44||5-||34||
|-
||10||בני יהודה תל אביב||30||8||10||12||43||39||4||34||
|-
||11||בית"ר תל אביב||30||10||4||16||43||60||17-||34||
|-
||12||הפועל בית שאן||30||8||10||12||30||50||20-||34||
|-
||13||הפועל חיפה||30||8||9||13||45||51||6-||33||
|- 
||14||מכבי הרצליה||30||8||9||13||30||49||19-||33||
|- bgcolor=#ffcccc
|15
|מכבי עירוני אשדוד
|30
|7
|11
|12
|42
|52
|10-
|32
|rowspan="2" align=center| ירדו ליגה
|-
|- bgcolor=#ffcccc
|16
|מכבי נתניה
|30
|7
|9
|14
|33
|50
|17-
|30
|}

==קישורים חיצוניים==
* [http://www.rsssf.com/tablesi/isra95.html התוצאות המפורטות של העונה]
* 

קטגוריה:1994 בישראל: כדורגל
קטגוריה:1995 בישראל: כדורגל
קטגוריה:עונות בליגה העליונה בכדורגל בישראל
קטגוריה:תחרויות כדורגל ב-1994
קטגוריה:תחרויות כדורגל ב-1995
שרה פורסטייה

שרה פורסטייה, [[2014]]
שרה פורסטייה (בצרפתית: Sara Forestier; נולדה ב-4 באוקטובר 1986) היא שחקנית צרפתייה, זוכת שני פרסי סזאר.

==ביוגרפיה==
פורסטייה החלה בקריירת המשחק שלה כנערה. בגיל 16 שיחקה בסרט "L’esquive" של הבמאי עבדלטיף קשיש. הסרט שנעשה בתקציב קטן זכה להצלחה כשקטף ארבעה פרסי סזאר כולל לסרט הטוב ביותר. פורסטייה זכתה על הופעתה בפרס סזאר לשחקנית המבטיחה ביותר. בשנת 2009 שיחקה במיני-סדרה הישראלית "לחיות מחדש" של ערוץ 1, שכתב וביים חיים בוזגלו. פורסטייה גילמה את דמותה של חנה גולדנברג, לצד שחקנים ישראלים וצרפתים כאחד, בין היתר מארי-פראנס פיזייה, לירון לבו וג'וליה לוי בוקן.

ב-2010 שיחקה בתפקיד הראשי בקומדיה הרומנטית-פוליטית "שמות של אהבה", וזכתה בפרס סזאר לשחקנית הטובה ביותר.

ב-2012 שיחקה בתפקיד הראשי בסרט "לילה אחד" (Une nuit), ב-2013 בסרט "סוזאן" עליו הייתה מועמדת לפרס סזאר. ב-2015 שיחקה בסרט "בראש מורם" (La Tete Haute), ודיבבה בסרט האנימציה "לעוף על זה" (Gus - Petit oiseau, grand voyage).

==פילמוגרפיה==
{|
|-style="vertical-align:top;"
|
*2001 : Les Fantômes de Louba
*2002 : La Guerre à Paris
*2004 : L'Esquive
*2005 : Les Courants
*2005 : Un fil à la patte
*2005 : Le Courage d'aimer
*2005 : Combien tu m'aimes ?
*2005 : Hell
*2006 : Astérix et les Vikings (דיבוב)
*2006 : Quelques jours en septembre
*2006 : Le Parfum, histoire d'un meurtrier
*2007 : Jean de La Fontaine, le défi
*2007 : Chacun son cinéma
*2008 : Une femme en miroir
*2008 : Sandrine nella pioggia
*2009 : Humains
|
*2009 : Les Herbes folles
*2009 : Victor
*2009 : Redrum
*2010 : Le Nom des gens, בעברית: שמות של אהבה
*2010 : Gainsbourg, vie héroïque בעברית: גינסבורג
*2011 : HH, Hitler à Hollywood
*2012 : Une nuit, בעברית: לילה אחד
*2012 : Télé gaucho
*2013 : Suzanne, בעברית: סוזאן
*2013 : Mes séances
*2013 : L'amour est un crime parfait
*2015 : La Tête haute, בעברית: בראש מורם
*2015: Gus - Petit oiseau, grand voyage (דיבוב), בעברית: לעוף על זה
*2017: Primaire, בעברית: בית ספר לחיים
*2017: M
*2019: רחמים
*2020: Filles de joie
|}

==קישורים חיצוניים==

קטגוריה:זוכי פרס סזאר
קטגוריה:זוכות פרס סזאר
קטגוריה:שחקניות קולנוע וטלוויזיה צרפתיות
קטגוריה:שחקני קולנוע וטלוויזיה צרפתים
קטגוריה:צרפתיות שנולדו ב-1986
קטגוריה:צרפתים שנולדו ב-1986
עונת 1995/1996 בליגה הלאומית

עונת 1995/1996 בליגה הלאומית הייתה העונה ה-40 של הליגה הלאומית כליגת הכדורגל הבכירה בישראל.

על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 16 קבוצות ששיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. הקבוצות שעלו לליגה הלאומית לעונת 1995/1996 היו מכבי יפו והפועל כפר סבא. העונה הסדירה הסתיימה בזכייתה השנייה ברציפות של מכבי תל אביב באליפות, שזכתה אף בגביע המדינה באותה העונה ובכך השלימה זכייה בדאבל. מלך השערים של העונה היה חיים רביבו ממכבי חיפה, שכבש 26 שערים. לרגל זכייתה של מכבי תל אביב באליפות נכתב שיר האליפות "צהוב עולה זה מכבי".

בסיום העונה בית"ר תל אביב ומכבי יפו נשרו לליגה הארצית. הקבוצות שעלו לליגה הלאומית לעונת 1996/1997 היו הפועל ירושלים והפועל טייבה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor="#ffff99"
||1||מכבי תל אביב||30||23||5||2||59||16||43||74||align=center| העפילה למוקדמות ליגת האלופות
|-
||2||מכבי חיפה ||30||19||9||2||74||31||43||66||rowspan="2" align=center| העפילה לשלב גביע אופ"א
|-
||3||בית"ר ירושלים||30||19||7||4||65||31||34||64
|-
||4||הפועל חיפה||30||19||7||4||66||33||33||64||rowspan="2" align=center| העפילה לגביע האינטרטוטו
|-
||5||הפועל תל אביב||30||16||6||8||47||28||19||54
|-
||6||מכבי פתח תקווה||30||13||10||7||43||37||6||49||
|-
||7||מכבי הרצליה||30||10||6||14||33||37||4-||36||
|-
||8||הפועל פתח תקווה||30||7||15||8||31||40||9-||36||
|-
||9||עירוני ראשון לציון||30||8||7||15||25||40||15-||31||align=center|העפילה לגביע אירופה למחזיקות גביע
|-
||10||הפועל באר שבע||30||6||11||13||32||36||4-||29||
|-
||11||בני יהודה תל אביב||30||7||7||16||46||65||19-||28||
|-
||12||הפועל כפר סבא||30||8||4||18||29||53||24-||28||
|-
||13||צפרירים חולון||30||7||6||17||32||52||20-||27||
|-
||14||הפועל בית שאן||30||5||11||14||28||49||21-||26||
|- bgcolor=#ffcccc
|15
|בית"ר תל אביב
|30
|6
|6
|18
|30
|63
|33-
|24
|rowspan="2" align=center| ירדו ליגה
|-
|- bgcolor=#ffcccc
|16
|מכבי יפו
|30
|6
|5
|19
|24
|53
|29-
|23
|}

==קישורים חיצוניים==
* [http://www.rsssf.com/tablesi/isra96.html עונת 1995/1996 בליגה הלאומית] באתר rsssf.com
* 

קטגוריה:1995 בישראל: כדורגל
קטגוריה:1996 בישראל: כדורגל
קטגוריה:עונות בליגה העליונה בכדורגל בישראל
קטגוריה:תחרויות כדורגל ב-1995
קטגוריה:תחרויות כדורגל ב-1996
אברהם שושנה

הרב אברהם שושנה (באנגלית: Abraham Shoshana) הוא סופר, חוקר ועורך תורני אמריקאי יליד מרוקו. מהדיר ספרות הראשונים, מייסד "מכון אופק".

==ביוגרפיה==
נולד בשנת 1940 במרוקו לרב זבולון שושנה, שהיה ראש ישיבה במרקש ובקזבלנקה שבמרוקו, עד עלותו לישראל בשנת 1964; ולפריחה בת ר' משה ונכדת המקובל הרב סעיד אבירג'יל ממראקש. למד בישיבת טלז בקליבלנד, אוהיו. חידושיו מתקופה זו מוזכרים לעיתים בספרו של ראש הישיבה הרב ברוך סורוצקין. נישא לדבורה עטא.

בראשית דרכו בתחום המחקר התורני הוציא מהדורות מוגהות ומוערות של ספרי ראשונים מכתב יד: "חידושי רבינו דוד" מרבי דוד בונפיד, על מסכת פסחים (1974); "חידושי הרמ"ה ושיטות הקדמונים" על מסכת גיטין; ו"חידושי הר"א" על מסכת נידה" (ירושלים: הוצאת פלדהיים, 1972). הוא היה גם עורכו הראשי של ספר הזיכרון לרב ברוך סורוצקין (ירושלים 1982) במסגרת מכון ירושלים.

בסוף שנות ה-80 של המאה ה-20 הקים את "מכון אופק" לההדרת ומחקר ספרות תורנית. במסגרת המכון פרסם שושנה בשנת 1988 את פירושו לספר שופטים, "דרך בינה", שזכה להערכות חיוביות. את "חידושי הרמ"ה" על מסכת קידושין, וגרסה מוקדמת של "מסילת ישרים" לרמח"ל המסודרת בצורת דיאלוג.

מראשית שנות ה-90 החל המכון לפרסם מהדורה מוגהת ומוערת של "תורת כהנים" ושל כתבי הראשונים מפרשי החיבור, בעריכת הרב שושנה ובנו הרב נועם שושנה, שעתידה להתפרס על עשרה כרכים.

מיד עם התמוטטות השלטון הקומוניסטי בברית המועצות, פעל להשגת זיכיון לההדרת כתבי יד שהיו במשך השנים מעבר למסך הברזל. בשנת 1992 חתם על הסכם כזה וקיבל צילומים של כתבי יד רבים מאוסף גינצבורג במוסקבה, מהם ההדיר רבים מחידושיהם ותשובותיהם ההלכתיות של הראשונים. מהדורותיו לשיטה מקובצת למסכת חולין, ל"תוספות הרא"ש" (למסכתות פסחים וחגיגה) ולתוספות ר"י הזקן (למסכת שבת), נערכו בשיתוף עם בנו, הרב יהודה אמיתי שושנה, במסגרת מכון אופק. עוד ההדיר את חידושיו של רבינו תם על ספר איוב, פירושי רבי יוסף חיון לספר יחזקאל; ועוד

מלבד מחקריו אלו, פרסם הרב שושנה במשך השנים מחידושי תורתו בכתבי העת "הדרום" של הסתדרות הרבנים באמריקה, "עם התורה" ו"מוריה". הוא היה עורך הסדרה החדשה של כתב העת "פרי עץ חיים" מפרי עטם של תלמידי כולל האברכים של ישיבת טלז בארצות הברית, שראתה אור החל מסוף שנות ה-70.

לאחר פטירת רבו, ראש ישיבת טלז בארצות הברית, הרב מרדכי גיפטר, ערך והוציא לאור את חידושיו וכתביו על כמה מן המסכתות הנלמדות בישיבות, בשם "נתיבות מרדכי".

==קישורים חיצוניים==
* 

;מכתביו
* "הישיבה בהתפתחותה", על ישיבת טלז, בתוך ספר "יובל המאה של ישיבת טלז". נדפס גם בתוך: יצחק אלפרוביץ (עורך), ספר טלז, תל אביב תשמ"ד, עמ' 66–89. (, תמונות: 74–97) 
* "ר' חיים טלזר", בתוך: יצחק אלפרוביץ (עורך), ספר טלז, תל אביב תשמ"ד, עמ' 75, ו-83. (, תמונות: 83, ו-91)
* 

;על מכון אופק
* 
* 
* 
* 
* [https://www.otzar.org/internetsite%5CaboutOfek.pdf מכון אופק לכתבי יד עבריים (ע"ר)], ראש חודש טבת תשע"ד, דף סקירה באתר אוצר החכמה

==הערות שוליים==

קטגוריה:ילידי 1940
קטגוריה:מהדירי ספרות תורנית
קטגוריה:עורכי כתבי עת תורניים
קטגוריה:מחברי ספרות תורנית
קטגוריה:פרשני מקרא בעת החדשה
קטגוריה:בוגרי ישיבת טלז
קטגוריה:חרדים אמריקאים
קטגוריה:יהודים מרוקאים
התוכנית החדשה

התוכנית החדשה הוא אלבום האולפן השני והאחרון של שלישיית גשר הירקון, שיצא בשנת 1966.

==האלבום==
זמן קצר לאחר יציאת האלבום "אהבה ראשונה" עזב יהורם גאון את הלהקה ובמקומו הצטרף ישראל גוריון. האלבום נערך בידי חיים חפר ובדומה לאלבום הראשון שולבו בו שירים מקוריים ומתורגמים. בין השירים הופיע השיר "העיר באפור" שנכתב במיוחד עבור הלהקה על ידי נעמי שמר בעת ששהתה בפריז, שמר כתבה עוד שני שירים שהופיעו באלבום ("לכבודך", "ג'ורג'יה, אלבמה"). האלבום כלל 4 שירים שנכתבו על ידי חיים חפר ואת השיר "סימן שאתה צעיר" שנכתב על ידי יוסי גמזו. יצחק גרציאני היה מנצח הלהקה בהקלטת כל השירים.

זמן קצר לאחר יציאת האלבום התפרקה הלהקה וחבריה המשיכו בהצלחה בקריירות סולו וכצמד ("הדודאים").

==רשימת השירים באלבום==
{| class="wikitable sortable"
|-
! מספר !! שם השיר !! מילים !! לחן !! משך
|-
| 1 || סימן שאתה צעיר || יוסי גמזו || עממי אירי || 3:10
|-
| 2 || כחולה כחלום || אורי אסף || נורית הירש || 2:45
|-
| 3 || אהבה ברמזים || חיים חפר || דובי זלצר || 2:46
|-
| 4 || סתו של אהבה || חיים קינן || יגאל גורדון || 2:24
|-
| 5 || העיר באפור || נעמי שמר || נעמי שמר || 3:17
|-
| 6 || שיר עולה || דפנה אילת || עממי || 2:39
|-
| 7 || אל תכעסי || חיים חפר || סרז' גינזבורג|| 2:15
|-
| 8 || קרב הראל || חיים חפר || בוב גיבסון ובוב קמפ || 4:13
|-
| 9 || חמסין || דפנה אילת || דפנה אילת || 3:01
|-
| 10 || הכל בגלל האהבה || דפנה אילת || וסיליס קרפטאקיס || 3:15
|-
| 11 || לכבודך || נעמי שמר || נעמי שמר || 1:59
|-
| 12 || הכאב הזה || חיים חפר || ז'ורז' מוסטקי || 2:48
|-
| 13 || ג'ורג'יה, אלבמה || נעמי שמר || נעמי שמר || 3:24
|}

==הערות שוליים==

קטגוריה:אלבומי 1966
קטגוריה:אלבומים בעברית
נור (טיל)

נור (בפרסית: نور) הוא טיל שיוט נגד ספינות לטווח ארוך תוצרת משרד ההגנה האיראני. הטיל משמש את חיל הים האיראני.

==היסטוריה==
שיגור טיל הנור
משאיות המשנעות טילי נור
בשנת 1995 איראן חתמה על חוזה עם סין על רכש טילי C-802. לאחר העברה של כ-60 טילים (הערכה משנות ה-90), החוזה בוטל בעקבות לחץ ארצות הברית. כתוצאה מכך החל פרויקט איראני להנדסה הפוכה על טיל ה-C-802.

לא ידוע מתי הפרויקט הסתיים, אך מוכר כי בשנת 2000–2001 איראן כבר ביצעה ניסוי שיגור של מערכת משודרגת של C-802, והטווח המקסימלי שלה גדל מ-30 ק"מ ל-130 ק"מ.

הטיל מונע באמצע מנוע סילון תוצרת SAHA האיראנית בשם "טלוע-4" (בפרסית: طلوع) המבוסס על המנוע הצרפתי "Microturbo TRI 60".

בינואר 2004, איראן החלה בייצור של מכ"ם DM-3B שישמש את טיל הנור. לפי גורמים רשמיים באיראן, מדובר במכ"ם הנמצא בחזית הטיל ומשמש לביות מכ"מי אקטיבי בשלב האחרון של המעוף שלו לפגיעה במטרה.

ב-2006 הוכרז שטווח המקסימלי של הטיל עלה ל-170 ק"מ.

ב-2011 נודע על גרסה אחרת של הטיל בשם קאדר המגיעה לטווח של 200 ק"מ ומסוגלת לתקוף מטרות חוף. סרטון של הטיל פוגע במטרה פורסם בגלוי בתקשורת האיראנית

.

בתחילת 2012, במהלך משחק מלחמה, בוצע ניסוי שיגור של טיל בגרסה המשלבת מערכת חשמלית חדשה ואלגוריתם ניווט והנחיה משופר. באותו תרגיל שוגר גם טיל הקאדר.

==גרסאות==
*נור - הנדסה הפוכה של ה-c-802. בעל טווח מקסימלי של 30 ק"מ
*נור גרסה 2 - בעל טווח מקסימלי של 130 ק"מ
*נור גרסה 3 - בעל טווח מקסימלי של 170 ק"מ
*נור גרסה 4 - בעל מערכת חשמלית ואלגוריתם ניווט והנחיה משופרים
*קאדר - גרסה משופרת בעלת טווח מקסימלי של 200 ק"מ
*נור גרסה לייצוא - גרסה ל-120 ק"מ

==משתמשים==
300px
* 
* - בשנים 2009–2011 הועברו מאיראן כ-40 טילים (25+15).

==ראו גם==
*קדיר

==קישורים חיצוניים==

* 
*[http://www.sana.sy/he/?p=17042 אירן ממשיכה בתמרוניה, וצבאה ניסה בהצלחה טילי קרוז, נור ונצר], דצמבר 2014
*[http://i-hls.com/he/2015/02/איראן-העבירה-לחיזבאללה-אמלח-מתקדם/ איראן העבירה לחזבאללה אמל"ח מתקדם], פברואר 2015

==הערות שוליים==

קטגוריה:טילים איראניים נגד ספינות
קטגוריה:חיל הים האיראני
כראר

כראר (בפרסית: کرار) הוא כטב"ם תקיפה תוצרת HESA עבור משרד ההגנה האיראני, המשמש את צבא איראן. לפי הדיווחים הוא מסוגל לתקוף מטרות במהירות גבוהה. הוא הכטב"מ ארוך-טווח הראשון המיוצר באיראן.

==פיתוח==
טיל ה-MQM-107 האמריקאי, המוערך כבעל תצורה דומה
ב-23 אוגוסט 2010, יום לאחר הפעלת תחנת הכוח הגרעינית בבושהר, חשף בטלוויזיה נשיא, איראן מחמוד אחמדינז'אד, את הכטב"ם, כשבצדו חתומות המילים "BOMBER JET". הוא הוצג במסגרת טקס באוניברסיטת מאלכ אשתר שבטהראן. בטקס הנשיא תיאר: .

ברשתות הטלוויזיה האיראניות טענו שהכראר מגיע לטווח של 1,000 ק"מ ויכול לשאת רש"ק של 227 ק"ג או 2 פצצות מנהגות של 115 ק"ג. כמו כן, יכול לשאת 4 פצצות מסוג "כות'ר" נגד אוניות או פצצה אחת מסוג "נאסר-1".

אורכו 4 מטרים והוא מונע במנוע סילון המספק לו מהירות מקסימלית של 900 קמ"ש. הכראר משתמש במאיצים מסוג JATO (ראשי תיבות:jet-assisted take-off) להאצה ראשונית בזמן השיגור.

ישנם מומחים המעריכים כי הכראר דומה למערכת ביצ'קראפט MQM-107 סטריקר האמריקאית שפותחה בשנות ה-70.

==קישורים חיצוניים==

*[http://www.memri.org.il/cgi-webaxy/sal/sal.pl?lang=he&ID=875141_memri&act=show&dbid=articles&dataid=3060 אתר איראני:"כך נסגור את מצרי הרמוז"], דצמבר 2011
* 

==הערות שוליים==

קטגוריה:HESA: כלי טיס בלתי מאוישים
רדומישל

רדומישל (באוקראינית: Радомишль; בפולנית: Radomyśl; ביידיש: ראַדעמישל) היא עיר במחוז ז'יטומיר שבאוקראינה, על גדת נהר טטריב, בה התקיימה עד השואה קהילה יהודית גדולה.
== היסטוריה ==
רדומישל נזכרת לראשונה בשנת 1150, ובמשך השנים התקיים בה רוב יהודי ניכר. בשנת 1797 נמנו בעיר 1,424 תושבים, מהם כ-80% יהודים. בשנת 1897 נמנו בעיר 7,502 יהודים, שהיוו למעלה משני שלישים מאוכלוסייתה.

בין מרץ ליוני 1919, במהלך מלחמת האזרחים ברוסיה, אירעו בעיר מספר פוגרומים קטלניים ביותר, בהם נרצחו כ-1,400 יהודים. בין הנרצחים היו האדמו"ר ממאלין רבי אברהם יהושע השל טברסקי ובנו מרדכי. בשנת 1921 הועלה באש בית הכנסת בעיר. בעקבות מאורעות אלו, עזבו את העיר יהודים רבים בתקופה הסובייטית.

ב-20 ביולי 1941, במהלך מבצע ברברוסה, נכבשה העיר בידי הגרמנים, ואלו החלו מיד בביצוע מעשי התעללות ביהודיה. כעבור זמן מה, רוכזו יהודי העיר בגטו שהוקם בה, אשר שינה את מיקומו מעת לעת.

ב-7 באוגוסט 1941 רצחו הגרמנים 110 יהודים מהגטו שבעיר, וב-12 באוגוסט 1941 רצחו 160 יהודים נוספים ממנו. בד בבד, הביאו הגרמנים לגטו יהודים נוספים מיישובי הסביבה, ורבים מהם מתו בו מרעב וממחלות.

ב-6 בספטמבר 1941 חוסל הגטו שבעיר, תוך רצח כל יושביו בצ'ורני יאר הסמוך. באתר זה רצחו הגרמנים כ-1,100 יהודים בוגרים מהעיר, והשוטרים האוקראינים רצחו כ-550 ילדים יהודים מהעיר.

==קישורים חיצוניים==

* 
* 
* 
* 

קטגוריה:גטאות באוקראינה
קטגוריה:מחוז ז'יטומיר: ערים
קטגוריה:קהילות יהודיות באוקראינה
מטריצה ביסימטרית

מטריצה ביסימטרית
מטריצה ביסמטרית היא מטריצה ריבועית ששני האלכסונים שלה הם צירי סימטריה. 

למטריצה בגודל 3 X 3 יהיה את המבנה הכללי:

:<math>A = \begin{pmatrix} a & b & c \\ b & d & b \\ c & b & a \end{pmatrix}</math>

למטריצה בגודל 4 X 4 יהיה את המבנה הכללי:

:<math>A = \begin{pmatrix} a & b & c & d \\ b & e & f & c \\ c & f & e & b \\ d & c & b & a \end{pmatrix}</math>

באופן פורמלי מטריצה ריבועית A עם n X n איברים היא ביסימטרית אם A = A<sup>T</sup> וגם AJ = JA כאשר J הוא מטריצת ההמרה עם n X n איברים. (מטריצת ההמרה היא מטריצה בה ערך כל האיברים באלכסון הניצב לאלכסון הראשי הוא 1 וערך יתר האיברים הוא 0).

מטריצה ביסימטרית היא פֶּרְסימטרית וצנטרוסימטרית.

מכפלת שתי מטריצות ביסמטריות קומוטטיביות נותנת מטריצה צנטרוסימטרית וזו נשמרת גם בכפל בסקלר. 

מטריצת אפסים היא ביסימטרית באופן טריויאלי.

==קישורים חיצוניים==
* 

קטגוריה:מטריצות
רודולף פליוקפלדר

רודולף ולדימירוביץ' פליוקפלדר (ברוסית: Рудольф Владимирович Плюкфельдер; נולד ב-6 בספטמבר 1928) הוא מרים משקולות סובייטי, שהתחרה בקטגוריית המשקל של עד 82.5 ק"ג. פליוקפלדר זכה פעמיים באליפות העולם והיה האלוף האולימפי (טוקיו 1964).

==ביוגרפיה==
פליוקפלדר נולד באובלסט דונצק (כיום במזרח אוקראינה) למשפחה גרמנית. בעקבות הפלישה הגרמנית לברית המועצות ב-1941, גורשה משפחתו לסיביר, שם הוצאו להורג אביו ואחיו הבכור. יתר המשפחה השתקעה בקיסליובסק, ופליוקפלדר בן ה-14 החל לעבוד במכרה פחם. בזמנו הפנוי, התאמן באתלטיקה ובהיאבקות, ובשנים 1948 ו-1949 היה אלוף סיביר בהיאבקות.

ב-1950 החל פליוקפלדר להתאמן גם בהרמת משקולות. ב-1956 רשם הישג ראשון בזירה הלאומית, כשזכה במדליית ארד בספרטקיאדת העמים של ברית המועצות, אירוע ספורט רב-ענפי שנערך בברית המועצות אחת לארבע שנים. ב-1957 זכה במקום השני באליפות ברית המועצות, וב-1958 הוכתר לאלוף ברית המועצות, עם שיא עולם חדש - 452.5 ק"ג. ב-1959 שיפר את שיאו והעמידו על 455 ק"ג. באותה שנה החל גם להשתתף בתחרויות בינלאומיות. כבר באותה שנה, בפעם הראשונה בה השתתף באליפות העולם, שנערכה בוורשה, זכה במדליית הזהב והוכתר כאלוף העולם, עם שיא עולם חדש - 457.5 ק"ג. באותה שנה זכה גם באליפות אירופה. ב-1960 שמר על תוארו כאלוף אירופה, אך נעדר מאולימפיאדת רומא עקב פציעה. באליפות ברית המועצות שנערכה בדנייפרופטרובסק ב-1961 שיפר שוב את שיא העולם, והעמיד אותו על 462.5 ק"ג, התוצאה הטובה ביותר שהשיג מאז ומעולם. באליפות העולם בווינה ב-1961 שב וזכה באליפות העולם.

אף שכבר היה אלוף עולם פעמיים, המשיך פליוקפלדר לעבוד במכרה הפחם, ורק ב-1962 עזב את עבודתו ועקר לשאחטי שבאובלסט רוסטוב. באליפות העולם שנערכה בסטוקהולם ב-1963 איבד את תוארו להונגרי גיוזו ורש, והסתפק במקום השני. באולימפיאדת טוקיו (1964) זכה בתואר האולימפי, עם שיא אולימפי, שהיה גם התוצאה הטובה ביותר שהשיג בתחרות רשמית - 475 ק"ג.

לאחר זכייתו בתואר האולימפי, כשהוא בן 36, פרש פליוקפלדר. הוא החל לעסוק כמאמן, ובין חניכיו נמנו אלופי עולם ואלופים אולימפיים כדוד ריגרט, אלכסיי וחונין, ניקולאי קולסניקוב וויקטור טרגובוב.

בשנים 1960, 1964 ו-1971 הוענק לפליוקפלדר עיטור אות הכבוד, ובשנת 1976 הוענק לו עיטור הדגל האדום של העמל.

לאחר פירוק ברית המועצות עבר להתגורר בגרמניה.

==קישורים חיצוניים==

קטגוריה:ספורטאים יהודים סובייטים
קטגוריה:מרימי משקולות סובייטים
קטגוריה:אלופים אולימפיים: הרמת משקולות
קטגוריה:אלופים אולימפיים מברית המועצות
קטגוריה:אלופי עולם בספורט
קטגוריה:מקבלי עיטור אות הכבוד
קטגוריה:מקבלי עיטור הדגל האדום של העמל
קטגוריה:סובייטים שנולדו ב-1928
יצחק פלקסר

הרב יצחק פלקסר{{תמונה להחלפה}}
הרב יצחק דוד פלקסר (י"א בטבת ה'תרע"ז, 5 בינואר 1917 - י' באייר ה'תשנ"ט, 26 באפריל 1999) היה רב ישראלי ממוצא פולני, מראשי ישיבת שפת אמת בירושלים, חבר מועצת גדולי התורה של אגודת ישראל וראב"ד בד"צ אגודת ישראל.

==ביוגרפיה==
נולד בולוצלאווק שבפולין לבתיה דבורה ולרב ישראל פלקסר. בשנות ה-30 של המאה ה-20 למד בישיבת חכמי לובלין מפי הרב מאיר שפירא, הרב אריה צבי פרומר והרב אברהם שמעון הלוי אנגל-הורוביץ. אמו נפטרה בשנת 1938. בשנת תרצ"ו (1936) עלה לארץ ישראל. אביו, שני אחיו ושתי אחיותיו נספו בשואה.

למד בשנים ה'תש"א-ה'תש"ב בבית המדרש של חסידות קוידנוב בשכונת בית ישראל בירושלים עם תלמידים נוספים של ישיבת חכמי לובלין שהצליחו להימלט ולהגיע לארץ ישראל, בהם: הרב שמואל הלוי ואזנר והרב אברהם לנדא מסטריקוב. לאחר מכן נכנס ללמוד בישיבת שפת אמת של חסידות גור בירושלים וכן למד בישיבת בית זבול. בהמשך, בסוף שנות ה-40 התמנה כר"מ בישיבת שפת אמת של חסידות גור בירושלים, ובמשך שנים נחשב כאחד מראשי הישיבה, עד פטירתו. בסוף שנות ה-50 החל גם לשמש כדיין בבד"צ אגודת ישראל ולימים עמד בראש בית הדין. בשנת ה'תשמ"ט התמנה כחבר מועצת גדולי התורה של אגודת ישראל.

חיבר את ספרו שערי יצחק על התלמוד בבלי ב-17 כרכים.

נפטר לאחר מחלה ממושכת בי' באייר ה'תשנ"ט, 26 באפריל 1999 ונטמן בחלקת הרבנים בהר המנוחות.

==לקריאה נוספת==
* עטרת יצחק: לזכרו של רבי יצחק דוד פלקסר. ירושלים תש"ס
* חנוך ריגל, כארי יתנשא, ירושלים: נחום פלקסר, 2009

==קישורים חיצוניים==
* 
;המהדורה המלאה של כתביו בחמשה כרכים
* 
* 
* 
* 
* 
* [http://www.col.org.il/show_news.rtx?fromAdmin=yes&artID=100438 נאום הרב פלקסר בטקס סיום הרמב"ם בשנת תשמ"ט], באתר col

קטגוריה:ישראלים ילידי פולין
קטגוריה:בוגרי ישיבת חכמי לובלין
קטגוריה:בוגרי ישיבת בית זבול
קטגוריה:ראשי ישיבת שפת אמת
קטגוריה:חברי מועצת גדולי התורה של אגודת ישראל
קטגוריה:עורכי האנציקלופדיה התלמודית
קטגוריה:אבות בתי דין
קטגוריה:יהודים הקבורים בהר המנוחות
קטגוריה:ישראלים שנולדו ב-1917
קטגוריה:ישראלים שנפטרו ב-1999
מטריצה צנטרוסימטרית

מטריצה צנטרוסימטרית
מטריצה צנטרוסימטרית היא מטריצה שסימטרית לשיקוף מסביב למרכזה. המושג משמש בעיקר באלגברה ליניארית ובתורת המטריצות.

== הגדרה ==
מטריצה ריבועית [ A<sub>i,j</sub> ] = A, היא צנטרוסימטרית כאשר האיברים הנמצאים במרחק שווה מהקצוות זהים. בסימון מתמטי, כאשר מתקיים:

:A<sub>i,j</sub> = A<sub>n−i+1,n−j+1</sub> ל i,j ≤ n וגם i,j ≥ 1

אם J היא מטריצת החלפה מסדר <math>n</math> המטריצה A תהיה צנטרוסימטרית אם ורק אם <math>AJ = JA</math>.

==דוגמאות==
מטריצה צנטרוסימטרית בעלת <math>2 \times 2</math> איברים, שצורתה הכללית היא:
<math display="block">A = \begin{pmatrix} a & b \\ b & a \end{pmatrix}</math>
נקבעת על ידי שני מספרים.

מטריצה בעלת <math>3 \times 3</math> איברים, שצורתה הכללית היא:
<math display="block">A = \begin{pmatrix} a & b & c \\ d & e & d \\ c & b & a \end{pmatrix}</math>
נקבעת על ידי 5 מספרים.

מטריצה בעלת <math>4 \times 4</math> איברים, שצורתה הכללית היא:
<math display="block">A = \begin{pmatrix} a & b & c & d \\ e & f & g & h \\ h & g & f & e \\ d & c & b & a \end{pmatrix}</math>
נקבעת על ידי 8 מספרים.

==מבנה אלגברי==
אם A ו-B הן מטריצות צנטרוסימטיות על שדה <math>\mathbb{K}</math>, אז גם חיבור המטריצות A+B וגם הכפלת המטריצה בגודל סקלרי cA לכל c ב-<math>\mathbb{K}</math> נותן מטריצה צנטרוסימטרית.

גם מכפלת המטריצות היא צנטרוסימטרית, היות שמתקיים JAB = AJB = ABJ.

==ראו גם==
* מטריצת היחידה – מטריצה צנטרוסימטרית.
* מטריצת טפליץ היא צנטרוסימטרית, אם היא גם סימטרית
* מטריצת הנקל

==קישורים חיצוניים==
* 

==הערות שוליים==

קטגוריה:מטריצות
רדשקוביצ'י

רדשקוביצ'י (בבלארוסית: Радашко́вічы; בפולנית: Radoszkowicze, רדושקוביצ'ה) היא עיירה במחוז מינסק שבבלארוס, בה התקיימה עד השואה קהילה יהודית גדולה.

==תולדות היישוב==
העיירה נזכרת לראשונה בשנת 1447, ובשנת 1569 הוענקו לה זכויות מגדבורג. בחלוקת פולין השנייה, בשנת 1793, נכללה העיירה בתחום האימפריה הרוסית, ולאחר מלחמת העולם הראשונה, בהתאם להסכם ריגה, נכללה בתחום הרפובליקה הפולנית השנייה.

==יהודי רדשקוביצ'י==
אנדרטה לזכר קורבנות האקציה ב-11 במרץ 1942
בשנת 1897 נמנו בעיירה 1,519 יהודים, רוב תושביה. בין מלחמות העולם נמנו בעיירה כ-1,200 יהודים, כמחצית מתושביה, והתקיימה בה פעילות ציונית, תוך קיום בתי ספר עבריים. פעילות זו נאסרה עם כיבוש האזור בידי הסובייטים בספטמבר 1939.

ב-25 ביוני 1941, במהלך מבצע ברברוסה, נכבשה העיירה בידי הגרמנים, ואלו הטילו גזירות שונות על יהודיה, ובהן חובת ענידת טלאי צהוב, הגבלות תנועה, חובת תשלום סכומי כופר וחובת ביצוע עבודות כפייה מגיל 13.

ב-11 במרץ 1942 נערכה בעיירה אקציה, במסגרתה נורו החולים והקשישים בבתיהם, וכ-1,200 היהודים הנותרים הוצעדו אל מחוץ לעיירה, ונורו יחד עם יהודי הכפר הסמוך אודרנקה. בשלב זה ניסו להימלט מהטבח יהודים רבים, אך הגרמנים ערכו אחריהם מצוד ביערות הסביבה.

כ-110 יהודים בעלי מלאכה שעברו סלקציה, וניצלו מהטבח, הוחזרו לעיירה, ורוכזו בה בגטו מגודר בין שני בתים, אליו צורפו כ-110 יהודים נוספים שאותרו במקומות מסתור בסביבת העיירה. בגטו זה סבלו היהודים מרעב כבד, בשל אספקת מזון זעומה אליו.

ב-10 באוקטובר 1942 פשטו הגרמנים על הגטו שבעיירה, ולאחר שירו לתוכו, ריכזו את כל יושביו, וחייבו אותם בענידת לוחיות זיהוי ממוספרות על בגדיהם. בחודשים שלאחר מכן הצליחו להימלט מהגטו 35 צעירים. בעקבות זאת, אספו הגרמנים את כ-260 היהודים שנותרו בגטו ביום 7 במרץ 1943, ושרפו את כולם חיים באסם. שלוש נשים יהודיות וארבעה ילדים יהודים שנתגלו למחרת בהריסות הגטו נרצחו במקום. מתוך 22 עובדי כפייה יהודים שעוד הושארו בגטו, חמישה נורו כעבור מספר ימים, ו-17 הנוספים הצליחו להימלט מהגטו, ולחבור ליחידות פרטיזנים.

בעיירה התגוררה אולגה קולינה שקיבלה הכרה כחסיד אומות העולם.

==קישורים חיצוניים==

* 
* 
* 
* 
* [https://digitalcollections.nypl.org/items/cff68740-53ed-0133-1201-00505686d14e#/?uuid=d0ad5fe0-53ed-0133-7bf7-00505686d14e ספר זיכרון לקהילת רדושקוביץ]
* 

קטגוריה:גטאות בבלארוס
קטגוריה:מחוז מינסק: עיירות יהודיות
קטגוריה:יישובים שהוקמו במאה ה-15
ראדיביליב

ראדיביליב (באוקראינית: Радивилів; בפולנית: Radziwiłłów, ראדזיבילוב) היא עיר קטנה במחוז רובנו שבמערב אוקראינה, על גדת נהר סלוניבקה, בה התקיימה עד השואה קהילה יהודית גדולה.

==תולדות היישוב==
העיר החלה ככפר בבעלות משפחת רדזיוויל, אשר באמצע המאה ה-16 הפך ליישוב עירוני. בחלוקת פולין בסוף המאה ה-18 נכללה העיר בתחום האימפריה הרוסית, ולאחר מלחמת העולם הראשונה, ובהתאם להסכם ריגה, נכללה בתחום הרפובליקה הפולנית השנייה. בין השנים 1939 ו-1992, תחת שלטון ברית המועצות, נקראה העיר צ'רוונוארמיסק (Червоноармійськ ;Chervonoarmiysk).

==יהודי ראדיביליב==
התיעוד הראשון לישיבת יהודים בעיר הוא משנת 1578. במהלך גזירות ת"ח ות"ט נפגעה קשות הקהילה ביישוב, אך זו שוקמה בהמשך. בשנת 1897 נמנו בעיר 4,322 יהודים, ואלו נטלו חלק מרכזי בפיתוחה הכלכלי והתעשייתי.

בקיץ 1915, במהלך מלחמת העולם הראשונה, נמצאה העיר בחזית הלוחמה, ורבים מיהודיה עזבו אותה. לאחר המלחמה נאלצו יהודי העיר ששבו אליה לשלם דמי כופר לכנופיות האוקראיניות ולחיילי הצבא הכחול.

בין מלחמות העולם נמנו בעיר כ-3,000 יהודים, כמחצית מתושביה, והתקיימה בה פעילות ציוניות, תוך קיום בית ספר עברי ותלמוד תורה. פעילות זו נאסרה עם כיבוש האזור בידי הסובייטים בספטמבר 1939, תוך הגליית 12 משפחות יהודיות עשירות מהעיירה לעומק ברית המועצות.

===בשואה===
[[אנדרטה לזכר יהודי ראדיביליב שנספו בשואה, בבית הקברות טרומפלדור]]
ב-27 ביוני 1941, במהלך מבצע ברברוסה, נכבשה העיר בידי הגרמנים, ואלו הטילו על יהודיה גזירות שונות, ובהן חובת ענידת סרט זרוע, החרמת רכוש וגיוס לעבודות כפייה. ב-15 ביולי 1941 הוציאו הגרמנים להורג 28 יהודים מהעיר, ובסוף פברואר 1942 נרצחה קבוצת עובדי כפייה יהודים בעיר.

ב-9 באפריל 1942 רוכזו כ-2,600 יהודי העיר בגטו מוקף גדר תיל שהוקם בה, אשר חולק לשניים - ל"יעילים" ול"בלתי יעילים". ב-29 במאי 1942 רצחו אנשי ס"ס ושוטרים אוקראינים את כ-1,500 יושבי גטו ה"לא יעילים" מחוץ לעיר.

ב-6 באוקטובר 1942 נרצחו בבורות ירי גם כל יושביו גטו ה"יעילים". בשעת האקציה התאבדו 11 מיושבי הגטו. כ-200 יהודים שניסו להימלט מהמקום, נתפסו ברובם, ונרצחו.

==ספר יזכור==
* יעקב עדיני (עורך), ראדזיווילוב: ספר זיכרון, תל אביב: ארגון יוצאי ראדזיווילוב בישראל, תשכ"ז 1966. ()

==קישורים חיצוניים==

* 
* 
* [https://web.archive.org/web/20160801043409/http://moreshet.pl/he/node/512 רדזיווילוב] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
* 
* 
* 

==הערות שוליים==

קטגוריה:בורות ירי בשואה
קטגוריה:גטאות באוקראינה
קטגוריה:מחוז רובנו: עיירות יהודיות
קטגוריה:מחוז רובנו: ערים
ג'וני כרייסט

ג'וני כרייסט (אנגלית: Johnny Christ; בשם ג'ונתן לואיס סוורד) הוא נגן הבס של להקת ההבי מטאל האמריקאית Avenged Sevenfold.
ג'וני הצטרף ללהקה בשנת 2003, והוא הבסיסט הרביעי שנכנס ללהקה זו, כאשר החליף את הבסיסט דיימון אש.

==ביוגרפיה==
ג'וני כרייסט מופיע בשנת 2014
ג'ונתן סוורד למד בבית הספר התיכון "מרינה" בהנטינגטון ביץ', קליפורניה. הוא המשיך בלימודיו בתיכון ובהמשך פגש רשמית את M. Shadows, זאקי ונג'נס, סיניסטר גייטס וג'ימי סאליבן. למרות שלא נכלל בלהקה באותה התקופה, סוורד כבר הכיר את גייטס וסאליבן, וזמן קצר לאחר מכן כבר הכיר את זאקי ושאדווס. לאחר עזיבתו של הבסיסט דיימון אש ב-2002, נכנס סוורד לתפקיד הבסיסט החדש, הרי בעבר היה מנגן בס בלהקה בכל עת בה דיימון לא הגיע לחזרות. ג'וני היה מסוגל להדביק את הפער המהיר בו כתבה הלהקה חומרים חדשים, ובכך הוכיח את עמו כנגן בס ייחודי ובעל משמעת עצמית. 
"איני מכיר אף נגן אחר בחוץ שיכול לקלוט קטעי בס במהירות כמו ג'וני" לפני מילותיו של מתופף הלהקה, סאליבן. ג'וני היה גם חבר עם אחיו הצעיר של זאקי, מאט בייקר, שהיה בלהקה The Dear & Departed.

== קריירה מוזיקלית ==
ג'וני כרייסט בהופעה חיה בנובה רוק פסטיבל

סוורד לקח לבסוף מספר שבועות הפסקה מהתיכון בו למד, זאת כדי למלא את מקומו של נגן הבס הקודם בלהקה דיימון אש, במהלך סיור הופעות של הלהקה אשר איתה נסע סוורד כ-"Roadie" (מושג המתאר אדם נלווה להופעות להקה במסעותיהן, שאחראי בין היתר על תחזוק ואספקת הציוד, ולעיתים כשצריך גם כנגן מחליף). מספר שבועות אלה נהפכו לקבועים כאשר נשר סוורד מהתיכון והפך לבסיסט הקבוע של הלהקה.

הוא הקליט לראשונה באלבומם השני "Waking the Fallen". הוא נהג לכתוב רק 'ג'וני' בחתימותיו עד שעמיתו ללהקה זאקי ונג'נס הגה את השם "ג'וני כרייסט", ודי.וי.די בשם "All Excess" אודות הלהקה, אמר ונג'נס "זה נשמע... ממש אמיץ. כולם הולכים לשנוא את זה, אז... אני לגמרי צריך ללכת עם זה."

בתקופה שלאחר היציאה של האלבום "Hail to the King", סוורד החל לשיר יותר קולות רקע בהופעות החיות (וכמו גם צרחות) בשירים כמו Critical Acclaim, Nightmare, Seize the Day, God Hates Us, Not Ready to Die ו- Shepherd of Fire.

==ציוד הופעות==
גיטרות באס;

* Schecter Johnny Christ Signature Bass
* Ernie Ball Music Man StingRay Bass
* Ernie Ball Musicman 30th Anniversary Stingray Bass עם פיקאפים של Seymour Duncan, מדגם Seymour Duncan Basslines SMB-4D, SJB-3n

==דיסקוגרפיה==
*(Waking the Fallen (2003 
*(City of Evil (2005
*Avenged Sevenfold (אלבום) (2007)
*(Live in the LBC & Diamonds in the Rough (2008
*Nightmare (אלבום) (2010)
*(Hail to the King (2013

== קישורים חיצוניים ==

==הערות שוליים==

קטגוריה:גיטריסטי רוק
קטגוריה:מוזיקאי מטאל
קטגוריה:בסיסטים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1984
הרברט צימרמן

הרברט צימרמן (בגרמנית: Herbert Zimmermann, נולד ב-1 ביולי 1954 באנגרס שבגרמניה המערבית) הוא כדורגלן עבר גרמני ששיחק בעיקר בפ.צ. קלן ובנבחרת גרמניה המערבית בעמדות החלוץ והבלם.

==קריירת מועדונים==
===באיירן מינכן===
צימרמן הוחתם על ידי באיירן מינכן בשנת 1972, כאשר היה בן 18, לאחר ששיחק באנגרס 07 החל מגיל שש. במועדון זה שיחק צימרמן בעמדת החלוץ, ולתפקיד זה יועד בבאיירן מינכן. צימרמן מיעט לשחק בקבוצה הבוגרת וצבר שתי הופעות בלבד בבונדסליגה כמחליף בשנתיים, במשחקים מול שטוטגרט ובוכום. בשנתיים בהן שיחק בבאיירן מינכן, זכתה הקבוצה בגביע אירופה לאלופות בשנת 1974, ובאליפויות הבונדסליגה בשנים 1973 ו-1974.

===פ.צ. קלן===
צימרמן עבר לפ.צ. קלן בקיץ 1974, במטרה לקבל דקות משחק רבות יותר משקיבל בבאיירן מינכן, והוסב מעמדת החלוץ לעמדת הבלם, בה ניכרו יתרונותיו בצורה מיטבית יותר. מעבר זה נחשב להצלחה גדולה, כאשר צימרמן שיחק במועדון במשך עשר שנים רצופות, בהן זכה עם הקבוצה באליפות הבונדסליגה בשנת 1978, שהייתה האליפות השלישית בקריירה שלו, לאחר שתי האליפויות שזכה עם באיירן מינכן, וכן שלוש זכיות בגביע הגרמני. הראשונה בשנת 1977, לאחר ניצחון בגמר על הרטה ברלין, השנייה בשנת 1978 לאחר ניצחון בגמר על היריבה המושבעת, פורטונה דיסלדורף, זכייה שהשלימה דאבל היסטורי למועדון. פורטונה דיסלדורף גמלה לפ.צ. קלן שנתיים מאוחר יותר בגמר הגביע. הפעם השלישית הייתה בשנת 1983, בה זכה צימרמן עם פ.צ. קלן בגביע הגרמני, לאחר ניצחון בגמר בדרבי מול פורטונה קלן. סך הכול צבר צימרמן 202 הופעות בבונדסליגה, בהן כבש 22 שערים, ובשנת 1984 פרש מכדורגל מקצועני, אך חזר לשחק כדורגל בשנת 1988, אז שיחק מספר חודשים בבאד הומבורג מהליגות האזוריות.

==קריירה בינלאומית==
לצימרמן 14 הופעות בנבחרת גרמניה המערבית, בהן כבש שני שערים. צימרמן זומן למונדיאל 1978, בו הודחה הנבחרת בשלב הבתים השני. בטורניר זה צימרמן פתח בהרכב בשני משחקים. לאחר מכן, כבש צימרמן שני שערים במוקדמות יורו 1980. עם זאת, בטורניר יורו 1980 עצמו, צימרמן לא זכה לדקות משחק. נבחרת גרמניה המערבית זכתה בטורניר, ולמעשה הופעתו האחרונה של צימרמן בנבחרת הייתה בשנת 1979.

==תארים==
עם באיירן מינכן:
* אליפות הבונדסליגה (2): 1973, 1974.
* גביע אירופה לאלופות: 1974.

עם פ.צ. קלן:
* אליפות הבונדסליגה: 1978.
* הגביע הגרמני (3): 1977, 1978, 1983.

עם נבחרת גרמניה המערבית:
* אליפות אירופה בכדורגל: 1980.

== קישורים חיצוניים ==

קטגוריה:בלמי כדורגל גרמנים
קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלני באיירן מינכן
קטגוריה:כדורגלני פ.צ. קלן
קטגוריה:כדורגלני נבחרת גרמניה המערבית
קטגוריה:כדורגלני מונדיאל 1978
קטגוריה:כדורגלני יורו 1980
קטגוריה:גרמנים שנולדו ב-1954
סנאי קרקע הררי

סנאי קרקע הררי (שם מדעי: Xerus princeps) הוא מין מכרסם מהסוג סנאי קרקע החי במחילות ולא על העצים כמו שאר הסנאים. הוא נפוץ באפריקה שמדרום לסהרה.

== מאפיינים ==
סנאי זה דומה מאוד במראהו לסנאי כף קרקעי וקשה להבדיל ביניהם, אך סנאי הוא מעט גדול יותר ובעל גולגולת שונה מעט מסנאי הכף עם שיניים כתומות. כמו קרובו הוא בעל 2 פסים לבנים מצידי הגוף וזנבם גדול ורחב. הם בעלי רגליים ארוכות והם משתמשים בהם כדי לעמוד זקוף לאורך זמן. אורכם הממוצע 2-29 ס"מ והזנב 21-28 ס"מ ומשקלם נע בין 490 ל-700 גרם. הגוף בעל פרווה קצרה בצבע חום-קינמון והעיניים גדולות ומוקפות פסים לבנים.

מזון: מזונם של הסנאים כולל זרעים שונים, עלים קטנים, פרחים, פירות וחרקים. הסנאים עומדים ברגליים פשוקות ואוחזים בידיהם הקדמיות במזון, כשהם צמודות אחת לשנייה.

תפוצה: הסנאי חי בטבע באזורים צחיחים והרריים בדרום מערב אפריקה בדרום מזרח אנגולה, מערב נמיביה ומערב דרום אפריקה. הוא נפוץ בעיקר בפארק הלאומי ריצ'טרסוולד.

טורפים: הטורפים העיקריים שלהם הם עופות דורסים שונים. טורפים נוספים הם נחשים גדולים, תנים, נמיות, חתוליים שונים וצבועים. פרט אחד עומד על השמירה ומסתכל למקרה שיופיע טורף וברגע שהוא מגלה הוא משמיע קריאת אזעקה שמבריחה את שאר הסנאים למחילה. מול טורפים קטנים יותר כמו נחשים, הסנאים יתקיפו ביחד את הפולש עד שיברח.

==קישורים חיצוניים==

== הערות שוליים ==

קטגוריה:טקסונים שתוארו בידי אולדפילד תומאס
קטגוריה:סנאיי קרקע
קטגוריה:דרום אפריקה: יונקים
קטגוריה:נמיביה: יונקים
קטגוריה:אנגולה: יונקים
קטגוריה:בעלי חיים שתוארו ב-1929
עכבר זעיר אפריקני

עכבר זעיר אפריקני (שם מדעי: Mus minutoides) הוא מין של עכבר החי ביבשת אפריקה והוא אחד המכרסמים הקטנים ביותר בעולם. משתייך למשפחת העכבריים הכוללת יותר מ-100 מינים, שנפוצים בכל רחבי העולם.

למבוגרים יש אורך ממוצע של 50 מ"מ ומשקל שללאחר מכן הם מגיעים ל-5 גרם בבגרות. משקלו בלידה הוא 0.9 גרם.[./Http://www.zwergmaus.ag.vu/Zucht.html 5] גרם.[https://www.zoovienna.at/tiere/saeugetiere/afrikanische-zwergmaus/][http://www.zwergmaus.ag.vu/Zucht.html]

בן זוג. הם מטפסים מעולים והם נמצאים במאורות באזורים שקרובים למים. באזורים יבשים העכברים משאירים אבנים בכניסה לפתח, בלילה האבן מתמלאת בטל ובבוקר העכבר שותה אותו ומשיג נוזלים. מאפיין ייחודי של מין זה הוא קביעת המין הכרומוזומלית, כאשר נמצא כי עכברים בעלי כרומוזומי xy הם לעיתים קרובות נקבות, ולא זכרים.
כמו רוב העכברים הוא אוכל כל שניזון מצמחים וזרעים, חלקי צמחים, חרקים קטנים ואף מבשר.

העכבר הזעיר האפריקני הוא חיית מחמד פופולרית שאינה צריכה דברים מיוחדים יותר מאוכל. עדיף גם לא לטפל בו בשל הסיכוי להזיק לו בטעות. תוחלת החיים שלהם בטבע עומדת על שנתיים, אך ידוע על פרטים שחיו ארבע שנים בשבי.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אנדרו סמית
קטגוריה:עכברים (תת-משפחה)
קטגוריה:זמביה: יונקים
קטגוריה:בעלי חיים שתוארו ב-1834
חולדה אוגרת גמביאנית

חולדה אוגרת גמביאנית (שם מדעי: Cricetomys gambianus) הוא מין מכרסם אפריקני לילי החי ביערות הגשם של מערב אפריקה והוא אחד המכרסמים הגדולים ביותר בעל-משפחת העכברים. חולדה זו היא קרובתה לסוג של חולדה אוגרת אפריקנית.

== מקור השם ==
מקור השם אוגרת הוא מכיסיה העצומים בהם היא מאחסנת מזון, אם כי היא שייכת למשפחה נפרדת מהאוגרים.

==תיאור==
אורכה של חולדה זו 35–40 סנטימטרים והזנב באורך של 37–45 סנטימטרים. משקלה מגיע ל-1–1.4 קילוגרמים ולעיתים אף יותר. חולדות אלה בעלות חוש ראייה חלש והן משתמשות בעיקר בחושיהם האחרים כמו השמע והריח. צבע הפרווה אפור עד כתום והזנב והאוזניים בצבע ורוד. 

== מזון ==
חולדות אלה יוצאות לחפש מזון בלילות, כשטורפיהן ישנים. הן מאחסנות את מזונן בתוך הלחיים ומסוגלות לסחוב כמה קילו של אגוזים. בנוסף לאגוזים הן אוכלות פירות, ירקות,זרעים, חרקים, סרטנאים וחלזונות, פירות של דקליים שונים, ואף בשר. 

== תפוצה ==
החולדות חיות בטבע ביערות מערב אפריקה מסנגל וקניה לאנגולה ומוזמביק וכן ברפובליקה הדמוקרטית של קונגו, שם חיים קרובי משפחתם מהמין Cricetomys emini. הן גם הובאו על ידי האדם לחופי פלורידה קיז, שם הן גורמות לנזק אקולוגי ומנסים להדבירן. הן מטפסות מצוינות על עצים וחיות גם בתילי טרמיטים. 

== רבייה ==
כמו רוב המכרסמים גם לחולדה זו ישנן המלטות גדולות של כמה צאצאים, שמגיעים לבגרות במהירות תוך 5–7 חודשים. 

חולדות אלה אינן בסכנת הכחדה בטבע.

== ייחודיות ==
על פי הארגון הבלגי "אפופו" הפועל לאיתור מוקשים ברחבי העולם, חולדות מזן זה מתאימות למשימת איתור המוקשים. הן מאומנות במקומות מסוימים, לזהות מוקשים וחומרים רעילים על התרכובות הכימיות שבחומרי הנפץ באמצעות חוש הריח החד שלהן, בזכות מהירותן וזריזותן בחציית שדות מוקשים, ובזכות ממדי גופן הקטן שלא מהווה גורם לפיצוץ המוקשים בעת איתורם. החולדות מקבלות בתמורה פינוקים טעימים. "העכברוש הגיבור - מגאווה" שסייע במשך כ-5 שנים באיתור מוקשים ונפלי תחמושת, קיבל בספטמבר 2020 את עיטור הגבורה האזרחי הגבוה ביותר בבריטניה לחיות, מארגון הצדקה הווטרינרי הבריטי PDSA, על חשיפת מוקשים ונפלים<ref></ref>.

==קישורים חיצוניים==

אדם מחזיק חולדה אוגרת גמביאנית

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1840
קטגוריה:טקסונים שתוארו בידי ג'ורג' רוברט וטרהאוס
קטגוריה:נסומיים
קטגוריה:קניה: יונקים
קטגוריה:הרפובליקה הדמוקרטית של קונגו: יונקים
קטגוריה:סנגל: יונקים
קטגוריה:גמביה: יונקים
קטגוריה:יונקים ביערות הגשם האפריקאים
חולדה שפנית

חולדה שפנית (שם מדעי: Petromus typicus) היא מין מכרסם גדול החי בדרומה של אפריקה ומהווה מין נפרד של דמויי קביה יחידה במשפחתה. מין זה הוא שריד ליצורים שנפוצו בתקופת האוליגוקן ורובם נכחדו. המין הקרוב לו ביותר הוא חולדת קנים.

==תיאור==
מכרסם זה, שאיננו קרוב כלל לחולדות, הוא יצור אפריקני שוכן סלעים המזכיר מאוד שפן סלע, ומכאן שמו. הם מזכירים מבחינת הפנים וצורת הגוף דווקא סנאי אפור, אך בעלי רגליים קצרות עם כפות מרופדות כמו לשפן אמיתי (השפן אינו שייך לסדרת המכרסמים אלא לסדרה נפרדת). הראש גדול ובעל עיניים שחורות, האוזניים קצרות והפרווה אפורה ובעלת צבע חום, אפור ואף שחור לגמרי. הפנים והאף צהובים והפטמות נמצאות בחלק הקדמי של הגוף, מה שמאפשר להם להיניק גם בין הנקיקים. 

תפוצת החולדות השפניות היא באנגולה, נמיביה וצפון מערב דרום אפריקה. הם יצורי סלעים ואזורים הרריים ויבשים, וגופם המיוחד עוזר להם להידחק דרך נקיקים. תזונתם העיקרית היא על עשבים, אך גם על זרעים, פירות או עלים. שיעור הרבייה שלהם איטי ביותר וכולל רק צאצא אחד בשנה.

==קישורים חיצוניים==

* 

== הערות שוליים ==

קטגוריה:טקסונים שתוארו בידי אנדרו סמית
קטגוריה:דמויי קביה
קטגוריה:יונקים יחידים בסוגם
קטגוריה:מינים יחידים במשפחתם
קטגוריה:דרום אפריקה: יונקים
קטגוריה:בעלי חיים שתוארו ב-1831
ירבוע ארבע-אצבעי

ירבוע ארבע-אצבעי (שם מדעי: Allactaga tetradactyla) הוא מין של ירבוע החי במדבר סהרה ובאגני מלח וחופים בצפון אפריקה ברחבי מצרים ולוב. כמשתמע משמו לירבוע זה ארבע אצבעות ברגליו.

== מאפיינים ==
הירבוע הוא מכרסם קטן דומה לעכבר בעל רגליים ואוזניים ענקיות ובעל זנב ארוך עם קצה שחור שעיר. הזנב עוזר לירבוע להתאזן בעת עמידה וכן לתמרן בעת זינוקים. הוא בעל ידיים קטנות ביותר אבל עצמות רגליים חזקות היכולות להניע אותו קדימה פי כמה מאורך גופו - צעד העוזר לו לברוח מטורפים כמו קרקלים, תנים, שועלים ונחשים, אך לא יעיל נגד עופות דורסים. הפרווה של הירבוע בהירה ומתמזגת עם החול ומעט שחורה בקצה וכתומה מצדו האחורי. הגב אפור מלמעלה והבטן לבנה. אוזניו הגדולות של הירבוע עוזרות לו לשמוע רחש קל שבקלים וכך להימלט מטורפים שקטים. כמו כן הוא בעל חוש ריח חד. ירבוע זה הוא בעל 4 אצבעות ברגליו.

הירבוע יוצא ממאורתו המדברית בלילה ומחפש עשבים, זרעים ועלים. שיניו החזקות עוזרות לו לפצח את גרעיני הזרעים המדבריים והוא אינו צריך לשתות.

הירבוע מצוי בסכנת הכחדה בטבע, בעיקר בגלל פגיעה באזורי חיותו והפרעה מצד האדם.

==קישורים חיצוניים==

== הערות שוליים ==

קטגוריה:ירבועיים
קטגוריה:מצרים: יונקים
קטגוריה:בעלי חיים שתוארו ב-1823
חולד כסוף

חולד כסוף (שם מדעי: Heliophobius argenteocinereus) הוא מין של מכרסם תת-קרקעי וחצי עיוור, יחידי בסוגו, במשפחת המכרתניים בה מצוי גם המין חולד עירום. למרות השם חולד הוא שייך לקבוצה שונה.

כמו לרוב המכרתניים גם חולד זה הוא יצור קטן, בעל עיניים זעירות אך שיניים עצומות הבולטות אל מעבר לפה. הוא שעיר ובעל פרווה כסופה שנתנה לו את שמו. הוא מגיע לאורך 10-20 ס"מ ולמשקל 160 גרם.

חולד זה חי בטבע בערבות העשב והסוואנות של דרום קניה, טנזניה ועד זאיר, מרכז מוזמביק ומלאווי. הוא נחשב ליצור תת-קרקעי החי בבדידות ותוקף באגרסיביות כל יצור שמתקרב אליו.

לא ידוע הרבה עליו או על תפוצתו אך הוא אינו בסכנת הכחדה ממשית.

==קישורים חיצוניים==

* [http://www.iucnredlist.org/details/9828/0 חולד כסוף] באתר [http://www.iucnredlist.org/ הרשימה האדומה של IUCN]

== הערות שוליים ==

קטגוריה:בעלי חיים שתוארו ב-1846
קטגוריה:טקסונים שתוארו בידי וילהלם פטרס
קטגוריה:מכרתניים
קטגוריה:יונקים יחידים בסוגם
קטגוריה:קניה: יונקים
קטגוריה:טנזניה: יונקים
קטגוריה:יונקים בסוואנה האפריקנית